TV7 JERUUSALEMMA UUDISED
Eetris on Jeruusalemma Uudised. Tere õhtust!
Egiptuse kopti kristlasi tabasid taas pommirünnankud.
ISISe Siinai haru võttis vastutuse
ja teatas, et oli kahte kopti kirikusse tehtud rünnakute taga.
Need toimusid palmipuudepüha jumalateenistustel,
üks Tantas ja teine Aleksandrias.
Rünnakuis hukkus 45 kopti ja viga sai ligi 100.
ISIS on teinud viimastel aastatel Egiptuse koptide vastu
mitmeid rünnakuid.
Egiptuse president al-Sisi kuulutas välja 3-kuulise eriolukorra
ning teatas jätkuvast võitlusest ISISe ja teiste terrorirühmituste vastu.
Iisraeli transpordiminister Katz teatas valitsuse plaanist
luua rongiühendus Pärsia lahelt Haifasse Vahemere rannikule.
Projekt pole iseenesest uus,
sest raudteeühendus on töötanud varemgi juba Osmani impeeriumi ajal
ja mandaatide ajal sisemaalt nii Aškeloni kui Haifani.
Kuid Iisraeli iseseisvumise järel
on planeeritav projekt esimene omasarnane.
See kulgeks nii Saudi Araabia Medinast Haifasse
kui Pärsia lahe eri maade kaudu Jordaaniasse ja sealt Haifasse.
Eesmärgiks on kaasata Omaan, Araabia Ühendemiraadid, Bahrain,
Qatar ja Kuveit.
Projekt võib realiseerudes edendada oluliselt
ka diplomaatiliste suhete paranemist mainitud riikide ja Iisraeli vahel.
See oleks väga oluline Jordaaniale ja palestiinlaste aladele,
kust avaneks otsene transiidikoridor Vahemere kaudu Euroopasse.
Iisrael, Küpros, Kreeka ja Itaalia sõlmisid 4. aprillil pikaajalise lepingu
gaasijuhtme ehitamise kohta.
Projekti arutati juba viie aasta eest,
kui said teatavaks Iisraeli mandrilava tohutud maagaasivarud.
Toona arutati Itaalia ja teiste EL ministritega
võimalust ehitada gaasijuhe, mis kindlustaks ka EL gaasivajaduse.
Toona oli Venemaal suuri raskusi
oma gaasitellimuste täitmisega Euroopa Liidule.
Uue lepinguga ehitatav gaasijuhe saab olema unikaalne.
See kulgeks kohati isegi 3,5 km sügavusel
ja selle kogupikkuseks oleks 2200 km.
Pärast valmimist saaks sellest maailma pikim veealune energiajuhe.
Projekti kogumaksumus ulatub 6-7 miljardi USA dollarini
ja see arvatakse valmivat aastaks 2025.
Seni Kesk-Aasias ja Pärsia lahelt lähtuvate gaasi- ja naftatarnete
edastamises võtmerollis olnud Türgi teatas vastuseisust projektile,
pidades seda ebarealistlikuks.
Kõik lepingu pooled on sellega aga väga rahul.
Iisrael ja India sõlmisid olulise relvahangetega seotud lepingu.
Iisraeli raketi- ja kosmosetehnikale pühendunud ettevõte Rafael
sõlmis Indiaga ca 2 mlrd USD suuruse raketihankelepingu.
Tegemist on Iisraeli arendatud raketitüübiga Barak 8 ehk Välk 8,
mida Iisraeli armee on kasutanud juba aastaid.
Rakett on maa-õhk ehk SAM tüüpi, pikkusega 4,5 meetrit
ja kaaluga koos ca 60-kilose lõhkepeaga ca 275 kg;
kiirus ulatub kahekordse helikiiruseni ehk ca 680 m/s
ja tegevusraadius 90-100 km.
Hange hõlmab ka radarijaamu, sideseadmeid, kontrollpunkte
ja mobiilseid raketipatareisid. Barak 8 on äärmiselt kaasaegne
ja kaitstud pea kõigi elektrooniliste segajate vastu.
India on taas tõusmas üheks Iisraeli suurimaks kaubanduspartneriks.
Riigi eelmine valitsus külmutas suhted mitmeks aastaks,
kuid praegune peaminister Narendra Modi on realist
ja teda tuntakse Iisraeli sõbrana.
Samal ajal, kui maailm kohiseb ja keeb Süüria hirmutegude ümber,
ei räägita, et Iisrael on päästnud juba tuhandeid Süüria põgenikke.
Neid on toodud pidevalt Iisraeli haiglatesse ravile
ning neile on antud ajutisi kortereid ja hoolitsetud toimetuleku eest.
Kui Iisraeli televisioon on küsitlenud neid põgenikke
haiglais ja asüülikeskustes, on nad olnud hämmastunud,
et nende valitsuse poolt vaenlaseks nimetatud riik
süürlastele niimoodi sõbralikkust ja hoolitsust osutab.
Neile on õpetatud oma riigis hoopis teistsugust pilti Iisraelist
ja sellest, kuidas Iisrael araabiamaade kodanikke kohtleb.
Süüria valitsus on õpetanud koos teiste araabiamaade valitsustega
juba aastakümneid oma kodanikke juute ja eriti iisraellasi vihkama.
Loodetavasti hakkab argielu tõestama, et need jutud ja õpetused on valed.
Sõjavägi marsib oma kõhul, räägitakse tavaliselt.
Iisraeli armee puhul on paasapüha üks märk sellest,
et see väljend peab üsna hästi paika.
Kaitsejõud on paasapühaks hästi valmistunud.
Pühal on aastatuhandete pikkused piibellikud traditsioonid.
Armee on tellinud just paasapühadeks
hapendamata leiba ehk matzat 61,5 tonni,
lisaks ca 8,5 tonni kala, 52 tonni broilerit, kalkunit,
prae- ja grillliha.
Et nälg näpistama ei pääseks, on valmis ka 150 000 šnitslit,
tonni jagu erinevaid maitseaineid
ja kaks tonni puuviljadest valmistatud mitmeid paasapüha magustoite.
Mitmesuguseid küpsiseid ja muid snäkke
on varutud kokku ca kümme tonni.
Jeruusalemma uudistel on põhjust Iisraeli armeele head isu soovida.
Samas soovime vaatajaile head paasapüha!
Paluge rahu nii Jeruusalemmale kui kogu maailmale!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.